Tak my zaś mieli jechać na jedyn z biwaków. We zgłoszyniu było napisane, że to je 28.-30.10.2005 w PZKO Milików przi Pile. Mieli my se ze sebóm weznyć śpiwor, karimate, przezuwki, stosowne ubrani a kupa inszych wiecy kiere se nejczynści biere na biwak a som napisane we zgłoszku. Co było ciekawe, że my se ni mieli zbalic jedzyni. Pry tam gdosi beje warzic a wszystki posiłki bedóm zapewnióne. Fakt se na to moc cieszym , bo rożki ze syrym uż mnie fakt jako jedzyni na biwaku nie bawiły. A tak my pojechali... Było super! Cały biwak był we stylu Asterix a Obelix. Gry se dało grać i choć nikiere były kapke nudnawe. Nejwiyncyj była sranda przi ostatni grze atak na rzymian, kaj cało Kikula była oblepióno balónkami a my ich mieli praskać widli... Domyślicie se sami czym, bo to tu ni mogym z pewnych prziczyn napisać... Był tam aji projektor tak my se dziwali na fotki z obozów a inszych akcji a na dwa filmy z tematykóm biwaku. Tak to je na tela coch chcioł rzyc o biwaku. Uż se cieszym na dalszy!Dodo
szl_Latn